
Parlamentul României

Camera Deputaţilor

COMISIA JURIDICĂ,

DE DISCIPLINĂ ȘI IMUNITĂȚI
	

	
	
	


București, 19 martie 2019

            Nr. 4c-13/205
     AVIZ   

asupra Proiectului de Lege privind instituirea Zilei Sveti Sava, sărbătoare a minorităţii sârbe din România

În conformitate cu prevederile art.95 din Regulamentul Camerei Deputaţilor, republicat, cu  modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul  de Lege privind instituirea Zilei Sveti Sava, sărbătoare a minorităţii sârbe din România, trimis cu adresa nr. P.L.x. 118 din 11 martie 2019 şi înregistrată cu nr. 4c-13/205 din 12 martie 2019.
Senatul, în calitate de primă Cameră sesizată, a adoptat proiectul de Lege în ședința din 6 martie  2019.

Conform dispoziţiilor art.75 din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia a dezbătut inițiativa legislativă menționată mai sus în şedinţa din 19 martie 2019.

Proiectul de lege are ca obiect de reglementare instituirea zilei de 27 ianuarie ca Ziua „Sveti Sava”, sărbătoare a minorităţii sârbe din România. Autorităţile administraţiei publice centrale şi locale şi instituţiile aflate în subordinea sau în coordonarea acestora, societatea civilă sau pesoane fizice ori juridice, pot organiza sau participa la programe şi manifestări culturale, educative, artistice, cu caracter social sau ştiinţific, consacrate promovării minorităţii sârbe din România. Societatea Română de Radiodifuzoune şi Societatea Română de Televiziune, în calitate de servicii publice, pot include în programele lor emisiuni şi/sau aspecte de la manifestările dedicate acestei sărbători. 
   Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ nr.1108/20.11.2018. 

În urma dezbaterilor s-a hotărât, cu unanimitate de voturi, avizarea favorabilă a proiectul de Lege, în forma transmisă Comisiei juridice, de disciplină și imunități de către Biroul Permanent.

Inițiativa legislativă face parte din categoria legilor ordinare. 

                                PREŞEDINTE,                                                    SECRETAR,

                              Nicușor HALICI                                    Aida – Cristina CĂRUCERU
Referent parlamentar, 

